U-I-291/08
Datum: 2009-01-15T00:00:00.000+01:00
ecli: ECLI:SI:USRS:2009:U.I.291.08
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 15.01.2009
dokument: US28499
akt: Zakon o javnih uslužbencih (Uradni list RS, št. 56/02 in nasl.) (ZJU), 105. čl.
resitev: zavrnitev
izrek: Pobuda za začetek postopka za oceno ustavnosti 105. člena Zakona o javnih uslužbencih (Uradni list RS, št. 56/02 in nasl.) se zavrne.
stavek: Če je pobuda za začetek postopka za oceno ustavnosti predpisa očitno neutemeljena, jo Ustavno sodišče zavrne.
odlocitev: sklep
geslo: 1.5.51.1.5.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena.
podlaga: Člen 26.2, Zakon o Ustavnem sodišču [ZUstS]
vlagatelj: Jernej Per, Domžale
datum_vloge: 2008-12-01T23:00:00.000Z
datum_odlocitve: 2009-01-14T23:00:00.000Z

# U-I-291/08-4

15. 1. 2009

## SKLEP

Ustavno sodišče je v postopku za preizkus pobude Jerneja Pera, Dragomelj, na seji 15. januarja 2009

### sklenilo:

**Pobuda za začetek postopka za oceno ustavnosti 105. člena Zakona o javnih uslužbencih (Uradni list RS, št. 56/02 in nasl.) se zavrne.**

## OBRAZLOŽITEV

Pobudnik izpodbija 105. člen Zakona o javnih uslužbencih (v nadaljevanju ZJU), ki po njegovem mnenju predvideva obvezni letni razgovor nadrejenega z zaposlenim. Navaja, da je imel na podlagi izpodbijane določbe letni razgovor z neposredno nadrejenim, podatke iz tega razgovora pa naj bi v kasnejšem razgovoru uporabil generalni direktor. Meni, da bi se smel letni razgovor opraviti le, če bi zaposleni to želel. Zatrjuje, da se letni razgovor uporablja za vohunjenje za zaposlenimi ter za mobing. Izpodbijani določbi očita neskladje s 14. in s 15. členom Ustave.

Člen 105 ZJU določa, da mora nadrejeni spremljati delo, strokovno usposobljenost in kariero javnih uslužbencev in vsaj enkrat letno o tem opraviti razgovor z vsakim javnim uslužbencem. Pobudnik meni, da je takšna določba v neskladju s 14. in s 15. členom Ustave, česar pa ne utemelji. Z opisovanjem domnevnih zlorab te določbe v praksi pa ni mogoče utemeljiti njene neustavnosti. Glede na to je Ustavno sodišče pobudo kot očitno neutemeljeno zavrnilo. Pri tem se ni spuščalo v vprašanje, ali pobudnik sploh izkazuje neposredni pravni interes za presojo ustavnosti izpodbijane zakonske določbe.

Ustavno sodišče je sprejelo ta sklep na podlagi drugega odstavka 26. člena Zakona o Ustavnem sodišču (Uradni list RS, št. 64/07 – ur. p. b. – ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.

Jože Tratnik
Predsednik